Andreas Maislinger

Andreas Maislinger (* 26. február 1955, Sankt Georgen bei Salzburg, Rakúsko) je rakúsky historik a politológ, ktorý založil rakúsky Gedenkdienst a momentálne riadi „Braunauer Zeitgeschichte-Tage“.

Životopis 
Maislinger vyrastal v St. Georgen pri Salzburgu. Po základnej škole navštevoval hudobno-pedagogické gymnázium v Salzburgu a študoval právo a politológiu v Salzburgu, Viedni, Frankfurte a Berlíne. Počas svojho štúdia bol členom rakúskej študentskej únie a chcel, aby sa Rakúsko zúčastnilo na stretnutí mládeže v Auschwitzi, no rakúsky prezident Rudolf Kirchschläger to odmietol s odôvodnením, že žiadny Rakúšan nemá v Auschwitzi čo ľutovať. V roku 1980 skončil vysokú školu v Salzburgu ako doktor filozofie so zameraním na problémy rakúskej obrannej politiky. Potom sa dobrovoľne angažoval v poľskej „Aktion Sühnezeichen Friedensdienste“ a hneď potom vykonával civilnú službu v „Internationaler Versöhnungsbund“ vo Viedni.

Medzi rokmi 1982 a 1991 pôsobil Maislinger na politologickom inštitúte univerzity v Innsbrucku, na univerzite v New Orleans, na Humboldtovej univerzite v Berlíne a na hebrejskej univerzite v Jeruzaleme. Roku 1982 sa stal spoluzakladateľom pracovného kolektívu nezávislých iniciatív za mier v Rakúsku a v roku 1986 zakladajúcim členom izraelsko-rakúskej spoločnosti v Tirolsku.

Od roku 1992 je Maislinger vedeckým vedúcim každoročne konaných dni príbehu času v Braunau am Inn („Braunauer Zeitgeschichte Tage“). V rámci tejto akcie popisoval v roku 2000 „rôzne cesty“ Rakúšanov, Nemcov, Čechov a Židov v 20. storočí a v roku 2003 porovnal život v Braunau na Inn, Broumove a v Lavrone. Okrem toho po vstupe strany FPÖ do vlády v roku 2000 taktiež navrhol, aby sa v meste Braunau am Inn obnovil dom, kde sa narodil Adolf Hitler.

2005 získal od rakúskeho prezidenta Heinza Fischera strieborné vyznamenanie Rakúskej republiky.

Maislinger viedol Georg Rendl Symposion, ktorú sám založil. Zaoberal sa životom a prácami maliara a spisovateľa Georga Rendla, ktorého spoznal už ako malý chlapec vo svojom rodnom meste. Už v osemdesiatich rokoch sa zaoberal s „Arbeitserziehungslager“ a „Zigeunersammellager“ Weyer vo susednom meste St. Pantaleon. Svojim konaním inšpiroval spisovateľa Ludwiga Lahera, ktorý v roku 2001 zverejnil román „Herzfleischentartung“.

Maislingerom vedená organizácia „Rakúska zahraničná služba“ založila v roku 2006 Austrian Holocaust Memorial Award.

Maislinger  taktiež spolupracoval na udeľovaní ceny „Austrian Holocaust Memorial Award“.

Publikácie
Friedensbewegung in einem neutralen Land. Zur neuen Friedensbewegung in Österreich. In: Medienmacht im Nord-Süd-Konflikt. Suhrkamp, Frankfurt am Main 1984 ISBN 3-518-11166-3
„Neue“ Österreichische Friedensbewegung. In: Österreichisches Jahrbuch für Politik 1983. Wien, 1984
 Das katholisch-konservative Lager. In: Widerstand und Verfolgung in Tirol 1934-1945, Band 2. ÖBV, Wien 1984 ISBN 3-215-05368-3
„Den Nationalsozialisten in die Hände getrieben“. Zur Geschichtspolitik der SPÖ von 1970 bis 2000. In: Europäische Rundschau, Heft 3/2001
 Costa Rica. Politik, Gesellschaft und Kultur eines Staates mit ständiger aktiver und unbewaffneter Neutralität. Inn-Verlag, Innsbruck 1986 ISBN 3-85123-091-4
 Der Putsch von Lamprechtshausen. Zeugen des Juli 1934 berichten. Eigenverlag, Innsbruck 1992 ISBN 3-901201-00-9

Iné projekty

Externé odkazy 
 Oficiálna stránka
 Verein für Dienste im Ausland, Verein Österreichischer Auslandsdienst

Rakúski historici
Rakúski politológovia
Osobnosti z okresu Salzburg-okolie